బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘మౌనరాగం’ నవంబర్ 13 ఎపిసోడ్‌ :  అంకిత్ ఊహల్లో అమ్ములు.. మనసు మళ్లింది?
బుల్లితెర ప్రేక్షకుల్ని ఎంతగానో ఆకట్టుకుంటున్న ‘మౌనరాగం’ సీరియల్‌ 362 ఎపిసోడ్‌లను పూర్తి చేసుకుని.. నేటికి 363 ఎపిసోడ్‌కి ఎంటర్‌ అయ్యింది. ఈ ఎపిసోడ్‌ హైలైట్స్‌ మీకోసం.
Samayam Telugu | Updated:
Nov 13, 2019, 07:03PM IST
మౌనరాగం నవంబర్ 13
తెలుగు ప్రేక్షకులని ఎంతగానో ఆకట్టుకుంటున్న మౌనరాగం (నవంబర్ 13) ఎపిసోడ్‌ హైలైట్స్‌లో ఏం జరిగిందో మీ సమయంలో మీకోసం.
గత ఎపిసోడ్‌లో ఏం జరిగిందంటే...
లక్కీకి నందిని ముందు సంతకం పెట్టి ఇచ్చిన చెక్ చెల్లనీయకుండా చేయాలని విష్ణు బ్యాంక్ మ్యానేజర్‌కి ఫోన్ చేసి చెబుతాడు. ఆ విషయం తెలియని లక్కీ.. సీనయ్యకు డబ్బు తీసుకోండని బ్రతిమాలడుతుంది. చివరికి ఒప్పుకోకపోవడంతో.. ‘అప్పుగానైనా తీసుకోండి మావయ్య’ అంటుంది. దానికి సరేనన్న సీనయ్య.. ప్రామెసరీ నోట్ తీసుకొచ్చి రాతలు రాయించి సంతకాలు పెట్టి.. ఆ చెక్‌ని జోసఫ్‌కి ఇస్తాడు.
363 ఎపిసోడ్‌లో హైలైట్స్‌...
అంకిత్, భరత్‌లు మాట్లాడుకుంటూ ఉంటారు. ‘రేయ్‌ భరత్‌.. నువ్వు వీలైనంత త్వరగా ఆ స్నేహాతో మాట్లాడి పెళ్లి చేసుకోరా.. అప్పుడే నా కథ మొదలవుతుంది. అమ్ములుతో పెళ్లికి సీనయ్యగారు ఒప్పుకుంటారు.. లేదంటే చాలా కష్టమైపోతుందిరా’అంటాడు అంకిత్‌. అదంతా విన్న భరత్‌.. ‘టెన్షన్‌ పడకురా..‘ అని పైకి అంటూనే.. తన మనసులో మాత్రం.. ‘రేయ్‌ నువ్వు నా పెళ్లి గురించి ఆలోచిస్తుంటే నేను నీ చావు గురించిఆలోచిస్తున్నాను.. నీకంటే స్వార్థపరుడ్నిరా నేను’ అనుకుంటాడు.
Read Also: మీరు ‘మౌనరాగం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఇవిగో!
అమ్ములు ముందు.. ‘లక్కీ, చక్రీ గొడవపడి ఉంటారేమో’ అనే అనుమానం వ్యక్తం చేస్తుంది నీలవేణి. దాంతో అమ్ములు లక్కీ దగ్గరకు వెళ్లి.. ‘చక్రీ తిట్టాడా?’ అని లక్కీని అడుగుతుంది. దాంతో లక్కీ.. జరిగింది చెప్పి.. ‘నువ్వు మా గురించి ఆలోచించకు వదినా.. మేము కొట్టుకున్నా తిట్టుకున్నా మళ్లీ కలిసే ఉంటాం. నువ్వు ముందు మా అన్నయ్య(అంకిత్‌) గురించి ఆలోచించు. కనీసం వాడి ప్రేమని అర్థం చేసుకో’ అంటూ చెబుతుంది. దాంతో అంకిత్‌ గురించి ఆలోచించడం మొదలుపెడుతుంది. అతడు అన్న మాటలు. అతడి ప్రేమ ప్రతిదీ తలుచుకుంటూ ఉంటుంది.
భరత్‌ వాళ్ల తాతయ్య గురుమూర్తి.. భరత్‌కి అడ్డుపడతాడు. ‘రేయ్‌ రాత్రి మీ మాటలు విన్నాను.. స్నేహా ఎవర్రా? అమ్ములు ఒప్పుకోవడం, వాళ్ల నాన్న ఒప్పుకోవడం ఇదంతా ఏంటీ? మీరు ఏం మాట్లాడుకున్నారు? అసలు నాకు పూర్తిగా వినిపించి ఉంటే నీ పని చెప్పేవాడ్నిరా’ అంటూ రుసరుసలాడతాడు. భరత్‌ మనసులో.. ‘అమ్మయ్యా.. పూర్తిగా వినలేదా.. బతికించాడు’అనుకుంటాడు.
వెంటనే కవర్ చేస్తూ.. ‘అది తాతయ్యా ఆ అంకిత్‌ గాడు.. స్నేహా అనే అమ్మాయిని ఇష్టపడుతున్నాడు. అమ్ములు ఎలాగో దక్కట్లేదు కాబట్టి.. తనని చేసుకోవాలనుకుంటున్నాడు’ అంటూ అబద్దం చెప్పేస్తాడు. (నిజానికి అంకిత్‌ని మోసం చేసి చంపడానికి స్నేహా అనే అమ్మాయిని పెళ్లి చేసుకుంటాను అమ్ముల్ని నీకు వదిలేస్తాను అని అంకిత్‌ భరత్‌ అబద్దం చెప్పాడు)
దాంతో గురుమూర్తి విష్ణూకి ఫోన్‌ చేసి.. ‘నీ మేనళ్లుడు అంకిత్‌ మళ్లీ దారి తప్పుతున్నాడు.. మొన్నటిదాకా.. ఆ అమ్ములు, ఇప్పుడు స్నేహా అంట ఎవరో కొత్త పిల్ల.. కొంప ములగకముందే ఆలోచించుకో’ అంటూ షాకిస్తాడు. అమ్ములు పాయసం చేసి.. సీనయ్య షాప్‌కి వెళ్తుంది. అక్కడ అందరికీ పాయసం పెడుతుంది.అంతా సంతోషంగా ఉన్న సమయంలో జోసఫ్‌ చెక్‌ తీసుకుని బాధగా ముఖం పెట్టి అక్కడికి వస్తాడు. సీనయ్య, అమ్ములు షాక్‌ అవుతారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.